Teithiau Cerdded Hanesyddol – Pencader a'r cylch – Pencader & District
On 14th Mai 2016
In Digwyddiadau, History, Walks & Paths
Ydych chi am weld castell Normanaidd, heol Rufeinig, bryngaer o'r Oes Haearn neu siambr claddu'r Oes Efydd? Neu efallai hoffech chi wybod am y diwydiant gwlân yn ein hardal neu weld hen orsaf reilffordd? Nawr yw'ch cyfle i ddarganfod hanes cyfoethog ein cymuned ac ar yr un pryd mwynhau ymarfer iach.
Mae Clwb Hanes Lleol Llanfihangel-ar-arth a'r Plwyf yn falch i gyhoeddi ei fod wedi cynhyrchu llyfryn dwyieithog o wyth taith gerdded hanesyddol. Mae'r teithiau o bellteroedd amrywiol a byddan nhw'n cymryd o un i dair awr a hanner, er gall yr hiraf gael ei gwneud mewn car. Mae'r teithiau yn dechrau yn Alltwalis, Gwyddgrug, Llanfihangel a Phencader a byddan nhw o ddiddordeb i ymwelwyr a thrigolion lleol. Mae'r llyfryn yn rhoi disgrifiad manwl o bob taith ynghyd â mapiau amlinell.
Mae copïau'n rhad ac am ddim a gallwch chi gael un gan aelodau'r Clwb. Ffoniwch, os gwelwch yn dda, Calvin Griffiths 384812, neu Gerald Coles 384987. Cafodd y llyfryn ei lansio'n swyddogol ar Fai 7fed ac mae'r ffoto'n dangos aelodau'r Clwb gyda'u copïau.
Rydym ni'n ddiolchgar i Ymddiriedolaeth Budd Cymunedol Fferm Wynt Statkraft Alltwalis am grant tuag at gostau'r argraffu.